Čišćenje, pranje i dezinfekcija (sanitacija) opreme, prostora, površina i pribora objekta sastavni su dio svakodnevnog rada zaposlenika u objektu*.*

*Planovi čišćenja, pranja i dezinfekcije* definiraju:

* površinu i opremu,
* sredstvo i njegov učinak (čišćenje i/ili dezinfekcija),
* koncentraciju,
* opis postupka (uputa za postupak),
* učestalost postupanja,
* odgovornu osobu za obavljanje postupka.

*Planovi čišćenja, pranja i dezinfekcije* se nalaze na lokacijama primjene.

Postupci pranja i dezinfekcije prostora uvijek se obavljaju u smjeru od stropa prema dolje.

Sredstva za čišćenje i dezinfekciju su u skladu s zakonskim zahtjevima za promet i uporabu te posjeduju:

* dozvolu Ministarstva zdravstva,
* sigurnosno-tehnički list,
* mišljenje o toksičnosti,
* vodopravnu dozvolu.

Sredstva za čišćenje i dezinfekciju su označena sukladno važećim propisima, a čuvaju se u prostoru odvojenom od sirovina i hrane.

Dokumentacija o sredstvima je pohranjena je kod Voditelja HACCP tima.

Objekt se snabdijeva vodom iz javnog vodovoda za čiju zdravstvenu ispravnost do mjesta ulaska u objekt je odgovoran lokalni distributer.

Umivaonici za pranje ruku zaposlenika u objektu imaju osiguranu tekuću toplu i hladnu vodu.

Zaposlenici su educirani za primjenu sredstava za pranje i dezinfekciju o čemu postoji zapis koji se čuva kod Voditelja objekta.

Nakon čišćenja i dezinfekcije, osobe koje su isto provele ispunjavaju i ovjeravaju *Evidencije pranja i dezinfekcije.*

Ovjeru popunjene evidencije i arhiviranje istih provodi Voditelj objekta. Ovjerene evidencije se pohranjuju kod Voditelja objekta.

Kao pribor za održavanje higijene (metle, četke, spužve, krpe za pranje i brisanje) koristi se isključivo namjenski proizveden pribor.

Pribor za čišćenje radnih i ostalih površina prostorija, te pribor za čišćenje pomoćnog pribora pojedinih prostora je odvojen od robe.

Potpis (Voditelj objekta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prilozi

1. Plan sanitacije
2. Evidencija pranja i dezinfekcije